Πληροφορίες: Μαρία Καμπούρη

**Αθήνα: 01.07.2016**

**Αρ. Πρωτ.: 1020**

**ΠΡΟΣ: κ. Δ. Τρουλάκη, Προϊστάμενο Ε.Υ.Σ.Ε.Κ.Τ.**

**κ. Ι. Γούπιο, Διευθυντή Ανάπτυξης και Οικονομικών - Ε.Ε.Τ.Α.Α.**

**ΚΟΙΝ.: ΠΙΝΑΚΑΣ ΑΠΟΔΕΚΤΩΝ**

**ΘΕΜΑ: Παρατηρήσεις Εθνικής Συνομοσπονδίας Ατόμων με Αναπηρία επί του Σχεδίου Πρόσκλησης Εκδήλωσης Ενδιαφέροντος για την υλοποίηση Πράξεων το πλαίσιο της Δράσης «Εναρμόνιση Οικογενειακής και Επαγγελματικής Ζωής»**

Αγαπητοί Κύριοι,

Σε συνέχεια της με αρ. πρωτ. επιστολής μας 1012/29.06.2016, σας αποστέλλουμε τις παρατηρήσεις μας επί του Σχεδίου Πρόσκλησης Εκδήλωσης Ενδιαφέροντος για την υλοποίηση Πράξεων το πλαίσιο της Δράσης «Εναρμόνιση Οικογενειακής και Επαγγελματικής Ζωής» Έτους 2016-2017.

Πιο συγκεκριμένα, πέραν των προτάσεων – παρατηρήσεών μας επί της αντίστοιχης Κ.Υ.Α., προτείνουμε να ληφθούν υπόψη και τα παρακάτω:

* Οι ωφελούμενες/νοι της Δράσης δεν περιορίζονται σε μισθωτές/τοί ή αυτοαπασχολούμενες/νοι στον πρωτογενή τομέα όπως αναφέρεται μάλλον εκ παραδρομής στην πρόσκληση (σελ. 4) οπότε να αφαιρεθεί η φράση «πρωτογενή τομέα».
* Στο κείμενο της πρόσκλησης γίνεται αναφορά σε διάφορα σημεία (άρθρο 1, άρθρο 2 – παρ. 2.2. σημείο δ., άρθρο 5 – παρ. 5.3. σημείο 3) στα επιδόματα που εξαιρούνται από το ετήσιο εισόδημα. Δεδομένου ότι όλα τα επιδόματα που χορηγούνται λόγω αναπηρίας δεν δημιουργούν εισόδημα εφόσον χορηγούνται για την κάλυψη του επιπλέον κόστους που προκαλεί η αναπηρία, και όχι μόνο το επίδομα τυφλότητας προτείνουμε σε όλα τα αντίστοιχα σημεία να συμπεριληφθεί η φράση «***Τα πάσης φύσεως επιδόματα που χορηγούνται λόγω αναπηρίας (προνοιακά, απολύτου αναπηρίας, ανικανότητας, εξωιδρυματικό επίδομα, επίδομα κίνησης, διατροφικό επίδομα) δεν συνυπολογίζονται στο ετήσιο εισόδημα»****.*
* Στα δικαιολογητικά αναπηρίας (άρθρο 5, παρ. 5.8) θα πρέπει να αντικατασταθεί η «Βεβαίωση Υγειονομικής Επιτροπής ή Βεβαίωση από Δημόσιο Νοσοκομείο (με την χρονική διάρκεια ισχύος και το ποσοστό αναπηρίας)» με την φράση ***«Αντίγραφο Βεβαίωσης Πιστοποίησης της Αναπηρίας, εν ισχύ***» δεδομένου ότι από τον Σεπτέμβριο του 2011 καταργήθηκαν οι Υγειονομικές Επιτροπές στις Νομαρχίες και δημιουργήθηκαν τα Κέντρα Πιστοποίησης της Αναπηρίας (ΚΕ.Π.Α.).
* Δεδομένου ότι οι αιτήσεις συμμετοχής θα υποβάλλονται από τις/τους ωφελούμενες/νους μόνο ηλεκτρονικά στην ιστοσελίδα τα Ε.Ε.Τ.Α.Α. αυτή είναι απαραίτητο, - σύμφωνα και με την κείμενη νομοθεσία – να είναι προσβάσιμη στα άτομα με αναπηρία (πχ τυφλά και άτομα με προβλήματα όρασης) έτσι ώστε να μην αποκλειστούν από την διαδικασία υποβολής αίτησης.

Τέλος, θα θέλαμε και πάλι να εκφράσουμε την έντονη αντίθεσή μας για τη μείωση που γίνεται στο ετήσιο ανώτατο όριο δαπάνης του voucher για τα ΚΔΑΠ-ΜΕΑ, η οποία θα επηρεάσει την ποιότητα των παρεχόμενων υπηρεσιών ή/και θα οδηγήσει σε κλείσιμο Δομών.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**

**Σας αποστέλλουμε συνημμένα την με αρ. πρωτ. 1012/29.06.2016 επιστολή της Ε.Σ.Α.μεΑ. «Προτάσεις Εθνικής Συνομοσπονδίας Ατόμων με Αναπηρία επί της υπ’ αριθμ. 16/οικ.578/ΕΥΣΕΚΤ/66166 Κ.Υ.Α: Σύστημα Διαχείρισης, Αξιολόγησης, Παρακολούθησης και Ελέγχου - Διαδικασία εφαρμογής της Δράσης “Εναρμόνιση Οικογενειακής και Επαγγελματικής Ζωής”»**

**<http://www.esaea.gr/our-actions/ydmhd/3025-protaseis-ethnikis-synomospondias-atomon-me-anapiria-epi-tis-ypa-arithm-16-oik-578-eysekt-66166-k-y-a-systima-diaxeirisis-axiologisis-parakoloythisis-kai-elegxoy-diadikasia-efarmogis-tis-drasis-enarmonisi-oikogeneiakis-kai-epaggelmatikis-zois>**

**ΠΙΝΑΚΑΣ ΑΠΟΔΕΚΤΩΝ:**

κ. Π. Κουρουμπλή, Υπουργό Εσωτερικών και Διοικητικής Ανασυγκρότησης

κα Θ. Φωτίου, Αναπληρώτρια Υπουργό Εργασίας, Κοινωνικής Ασφάλισης & Κοινωνικής Αλληλεγγύης

κ. Α. Χαρίτση, Υφυπουργό Οικονομίας, Ανάπτυξης και Τουρισμού

+κ. Γ. Πατούλη, Πρόεδρο Κ.Ε.Δ.Ε.

κ. Γ. Ιωαννίδη, Ειδικό Γραμματέα Διαχείρισης Τομεακών Ε.Π. του Ε.Κ.Τ.

κ. Θ. Γκοτσόπουλο, Διευθύνοντα Σύμβουλο Ε.Ε.Τ.Α.Α.

κ. Ι. Παπαχατζή, Πρόεδρο ΠΑΣΕΚΔΑΠ

κ. Ε. Αυγουλά, Σύμβουλο Υπουργού Εσωτερικών και Διοικητικής Ανασυγκρότησης

κ. Μ. Καλογερόπουλο, Σύμβουλο Υφυπουργού Εσωτερικών και Διοικητικής Ανασυγκρότησης